૧૯૯૫માં એક સંસ્થાના સહકારથી મેઘરજનાં ૧૧ ગામોની ૬૭૦૦ હેક્ટર જમીનમાં વૉટરશેડ યોજના શરૂ થઈ. આ કાર્ય આગળ જતાં તાલુકાનાં અન્ય ગામોમાં પણ વિસ્તાર પામ્યું. યોજનાનો મુખ્ય હેતુ મેઘરજનાં ગામડાં-ખેતરોમાં સિંચાઈની સુવિધા ઉભી કરવા સાથે પાણીની તંગીનો ઉકેલવાનો હતો. વોટરશેડ યોજનાથી બનેલા ચેકડેમોના કારણે પાંચ જ વર્ષમાં આ ગામોમાં પાણીની સ્થિતિ સુધરી અને કૂવાઓમાં ચોમાસા સિવાયના સમયમાં પણ પાણી ઉપલબ્ધ બન્યાં.